ZSIGMONDY VILMOS. 
137 
Habár arczra nezve nagyon, de nagyon megváltozva, belőle változat¬ 
lanul a régi nyájas, jóakaró barát szólt. Meg egyszer körültekintett Magyar- 
ország geológiai gyűjteményében, s az ő páratlan, buzdító kegyességével 
nyilvánította a végzett munka feletti megelégedését. 
Baráti jobbját nyújtva távozott az intézetből s habár sejteni sem mer¬ 
tük volna, hogy örökre, mégis ez volt Zsigmondy ViLMOs-unk búcsúja amaz 
intézettől, melynek megalkotóihoz ő a szó teljes értelmében számítandó s mely¬ 
nek történelmében, úgy mint az idősb testvér, a magyarhoni földtani társu¬ 
latéban, Zsigmondy ViLMOs-nak neve a legfényesebb lapok egyikén kell, hogy 
aranybetűkkel legyen feljegyezve. 
Zsigmondy e találkozás után mindjárt ágyban fekvő beteg lett; remegve 
kellett hallanunk péczeli nyaralójából budapesti lakására való rögtöni átköl- 
tözködésének súlyos okát, s habár betegsege alatt egy ízben látszólag a javu¬ 
lásnak gyenge sugara kecsegtetett, ez csakhamar csalekonynak bizonyult és 
Zsigmondy Vilmos, a ki a bonczolási eredmény szerint chronicus tüdőlob és 
nagymérvű gyomorhuruton kívül, a légcsőnek kezdődő elrákosodásában is 
szenvedett, a táplálkozási zavarok miatti kimerülésben * 1888. évi deczember 
21-én hajnali 2 órakor jobb létre szenderült. 
Mélyen megrendülve vették úgy az elhúnytnak személyes barátai és 
ismerősei, mint közéletünk egyáltalán, a kitűnő, érdemdús hazafi gyászos 
elhunytának hírét. A politikai napilapok siettek is kifejezést adni az általá¬ 
nosan érzett gyásznak, a tudományos szakirodalom pedig szintén hűn tol¬ 
mácsold tudományos köreinkben a nagy veszteség felett érzett mély 
fájdalmat, s e fájdalom nemcsak hazánk határáig terjedt, hanem ezen túl is 
messze földre hatott ki. 
Zsigmondy Vilmos elhunyta alkalmából családján kívül még a pesti 
kőszénbánija és téglagyár társulat és a magyarhoni földtani társulat bocsátot¬ 
tak ki gyászjelentéseket, s úgy a politikai mint társadalmi életünk legkülön¬ 
bözőbb rétegeiből érkeztek az igaz részvét szavai a gyászoló családhoz. 
Nem emlékezhetem meg részletesen valamennyiről, de kötelességem¬ 
nek tartom megjegyezni, hogy képviselőházunk ama bizottsága, melynek 
eleg alkalma volt teljes valóságában méltányolni Zsigmondy ViLMos-nak 
hazánk parlamentjében kifejtett tevékenységét, meg pedig nemcsak nagyjá¬ 
ban, hanem legkisebb részleteivel együtt, ertem a pénzügyi bizottságot, 
Wahrmann Mór helyettes elnöke és Hegedűs Sándor előadója útján sietett 
kifejeztetni melyen érzett részvétét, a mint az elhunyt koporsójára, a 
boldogult iránt erzett tisztelete és szeretető jeléül, díszes koszorút is helyez¬ 
tetett: «Nagyrabecsült, szeretett elnökének, a képviselőház pénzügyi bizott¬ 
ságát) felírással.** 
* Nemzet, 1888. deczember 22-én kiadott 2269 (352)-iki száma. 
** Nemzet, 1888. deczember 21-én kiadott 2268 (351)-iki száma. 
Földtani Közlöny. XX. köt. 1890. (251) 22 
